
 12.1.2017
 BG
 Официален вестник на Европейския съюз
 L 8/32
 РЕШЕНИЕ НА СЪВМЕСТНИЯ КОМИТЕТ НА ЕИП
 No 195/2015
 от 10 юли 2015 година
 за изменение на приложение XX (Околна среда) към Споразумението за ЕИП [2017/35]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Директива 2012/19/ЕС на Европейския парламент и на Съвета от 4 юли 2012 г. относно отпадъци от електрическо и електронно оборудване (ОЕЕО) (преработен текст) (1) следва да бъде включена в Споразумението за ЕИП.
 (2)
 Директива 2012/19/ЕС отменя Директива 2002/96/ЕО на Европейския парламент и на Съвета (2), която е включена в Споразумението за ЕИП и следователно следва да бъде заличена от Споразумението за ЕИП.
 (3)
 Поради това приложение XX към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Текстът в точка 32еа (Директива 2002/96/ЕО на Европейския парламент и на Съвета) от приложение XX към Споразумението за ЕИП се заменя със следното:
 „32012 L 0019: Директива 2012/19/ЕС на Европейския парламент и на Съвета от 4 юли 2012 г. относно отпадъци от електрическо и електронно оборудване (ОЕЕО) (преработен текст) (ОВ L 197, 24.7.2012 г., стр. 38).“
 Член 2
 Текстовете на Директива 2012/19/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 11 юли 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 10 юли 2015 година.
 За Съвместния комитет на ЕИП
 Председател
 Atle LEIKVOLL
 (1) ОВ L 197, 24.7.2012 г., стр. 38.
 (2) ОВ L 37, 13.2.2003 г., стр. 24.
 (*1) С отбелязани конституционни изисквания.
 